Ξηρόλακκος Κιλκίς

Ο Ξηρόλακκος  ή Ξερόλακκος είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 70 μέτρα.

 Γεωγραφία - Ιστορία 
Ο Ξηρόλακκος βρίσκεται ανατολικά του ποταμού Αξιού, στον κάμπο του Κιλκίς. Απέχει 11 χλμ. ΝΑ. από το Πολύκαστρο (έδρα δήμου) και 24 χλμ. ΝΔ. από το Κιλκίς. Στα μέσα του 15ου αιώνα, γύρω στο 1450, με την ονομασία Βελέντ Ι Μπεγλή (γιος του Μπέη), είχε 4 οικίες μουσουλμάνωνΦορολογικές κατηγορίες των χωριών της Θεσσαλονίκης κατά την Τουρκοκρατία, Βασίλειος Δημητριάδης, Σύγγραμα Περιοδικόν «Μακεδονικά» της Εταιρείας Μακεδονικών Σπουδών, τόμος Κ', Θεσσαλονίκη, 1980, σελ.382. Αναφέρεται ως Μπεϊλερλί, μετά την απελευθέρωση, ενώ το 1919 στο ΦΕΚ 48Α - 05/03/1919, προσαρτάται στην τότε κοινότητα Δραγομιρίου (Βαφειοχωρίου). Το 1927 με το ΦΕΚ 179Α - 30/08/1927 μετονομάστηκε σε Ξερόλακκος. Σύμφωνα με το σχέδιο Καλλικράτης, μαζί με το Βαφειοχώρι, την Κοτύλη, το Χερσοτόπι και το Βαλτούδι αποτελούν την τοπική κοινότητα Βαφειοχωρίου που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 18 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10518 (σελ. 44 του pdf)

 Παραπομπές 

Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς